इस स्टार्टअप को शुरू करने से पहले अंकुर ने अपने दोस्तों के सामने ‘रिंग एंड ऑर्डर’ का विचार रखा। जिसे उनके साथियों ने काफी पसंद किया। लेकिन तकनीकी के क्षेत्र में वो कमजोर थे। ऐसे में उनको तलाश थी ऐसे मजबूत हाथ की जो तकनीक का अच्छा जानकार हो। तब उनकी मदद को आगे आये अनुराग जैन। जो इंद्रप्रस्थ विश्वविद्यालय से बीटेक के अंतिम वर्ष के छात्र हैं। अनुराग ने वेबसाइट बनाने की जिम्मेदारी अपने ऊपर ली। इसके बाद अंकुर ने अपने दोस्त अब्बास, आशीष, चित्रथ और गौतम के साथ मिलकर करीब दो महीने बाजार का सर्वे किया। जिसके बाद उन्होने इसका बीटा वर्जन लांच किया। अंकुर का कहना है कि उन्होने इस दौरान देहरादून में 50 से ज्यादा ऐसे लोगों को अपने साथ जोड़ा जो सेल्स और सर्विस के काम से जुड़े थे। सितंबर, 2014 में जब अंकुर ने ‘रिंग एंड ऑर्डर’ की शुरूआत की तो उनको बाजार से काफी अच्छी प्रतिक्रियायें मिलीं। जिसके बाद उनको लगने लगा कि उनका ये आइडिया काफी अच्छा काम कर सकता है। जिसके बाद उन्होने अपने दोस्तों के साथ मिलकर इसे देहरादून के साथ साथ दिल्ली में भी शुरू कर दिया।